作者:劉克莊
標題:沁園春
內容:遼鶴重來，不見繁華，只見凋殘。甚都無人詠，何郎詩句，也無人報，書記平安。閭里俱非，江山略是，縱有高樓莫倚欄。沈吟處，但螢飛草際，雁起蘆間。不辭露宿風餐。怕萬里歸來雙鬢斑。算這邊贏得，黑貂裘敞，那邊輸了，翡翠衾寒。檄草流傳，吟箋倚閣，開到瓊花亦懶看。君記取，向中州差樂，塞地無歡。